joelniklaus/EU_Wikipedias huggingface dataset:
Μουσά Ντεμπελέ

Ο Μουσά Σιντί Γιαγιά Ντεμπελέ (Moussa Sidi Yaya Dembélé, 16 Ιουλίου 1987) είναι Βέλγος ποδοσφαιριστής ο οποίος αγωνίζεται ως μέσος στην κινεζική ομάδα Γκουάντσοου και την εθνική ομάδα του Βελγίου, με την οποία έχει περισσότερες από 80 συμμετοχές. Θεωρείται ένας από τους καλύτερους μέσους στην Ευρώπη λόγω της εξαιρετικής του ικανότητας τριπλαρίσματος και να διατηρεί την κατοχή.

Ο Ντεμπελέ ξεκίνησε τη καριέρα του στη Βελγική ομάδα Ζερμινάλ Μπέερσχοτ, πρωτού μεταγραφεί στις Ολλανδικές Βίλεμ ΙΙ και ΑΖ Αλκμάαρ. Κέρδισε το πρωτάθλημα και την ασπίδα Γιόχαν Κρόιφ το 2009. Ο Ντεμπελέ πήρε μεταγραφή για τη Φούλαμ το 2010 πριν γίνει μέλος της Τότεναμ για 15 εκατομμύρια λίρες τον Αύγουστο του 2012. Ο Guardian τον κατέταξε ως τον 91ο καλύτερο ενεργό παίκτη στον κόσμο για το 2012. Τον Ιανουάριο του 2019 μετεγράφει για την Γκουάντσοου.

Αγωνίστηκε πρώτη φορά με την εθνική ομάδα το 2006 και ήταν μέλος της βελγικής αποστολής στα παγκόσμια κύπελλα του 2014 και 2018 και στο Euro 2016.

Βέλγοι ποδοσφαιριστές
Μέσοι ποδοσφαιριστές
Ποδοσφαιριστές Εθνικής Βελγίου
Ποδοσφαιριστές Μπέρσχοτ ΑΚ
Ποδοσφαιριστές Βίλεμ ΙΙ
Ποδοσφαιριστές ΑΖ Άλκμααρ
Ποδοσφαιριστές Φούλαμ ΦΚ
Ποδοσφαιριστές Τότεναμ Χότσπερ
Ποδοσφαιριστές Παγκοσμίου Κυπέλλου 2014
Ποδοσφαιριστές Παγκοσμίου Κυπέλλου 2018
Ποδοσφαιριστές Ευρωπαϊκού Πρωταθλήματος 2016
Γρανίτης Δράμας

Ο Γρανίτης είναι ορεινό χωριό της Ανατολικής Μακεδονίας στην Περιφερειακή Ενότητα Δράμας.

Γεωγραφικά στοιχεία - Αξιοθέατα 
Ο Γρανίτης βρίσκεται προς τα σύνορα της Ελλάδας με τη Βουλγαρία και τις δυτικές πλαγιές του όρους Φαλακρό σε υψόμετρο 760 μέτρα, ανάμεσα σε έλατα, πεύκα, καρυδιές, οξιές και φουντουκιές. Το χωριό απέχει 32 χλμ. ΒΔ. από τη  Δράμα, 10 χλμ. ΝΑ. από το Κάτω Νευροκόπι (έδρα του δήμου) ενώ μέσα από τον οικισμό διέρχεται η ΕΟ Δράμας - Κάτω Νευροκοπίου. Το όνομά του προέρχεται από τα παλιά λατομεία που υπήρχαν στην περιοχή και έβγαζαν κυβόλιθους γρανίτη και χρησιμοποιούνταν στους λιθόστρωτους δρόμους (καλντερίμια). Έχει υγιεινό κλίμα και τη δεκαετία του 50 ξεκίνησε να λειτουργήσει σανατόριο, το κτίριο του οποίου υπάρχει ακόμα έξω το χωριό, ενώ μετά τον Β' Παγκόσμιο Πόλεμο στη δυτική άκρη του κατασκευάστηκαν οι παιδικές κατασκηνώσεις της Ιεράς Μητροπόλεως Δράμας. Θρησκευτικό αξιοθέατο είναι η εκκλησία των Ταξιαρχών που κτίστηκε το 1873 και είναι διακοσμημένη με ξυλόγλυπτα. Η περιοχή βόρεια του Γρανίτη και ανάμεσα στο Κάτω Νευροκόπι (ΒΔ.) και Βώλακα (ΒΑ.) έχει χαρακτηριστεί "Άλλο Τοπίο". Κάθε Σεπτέμβριο, από το 2017, διοργανώνεται ο αγώνας δρόμου Granitis Trail μήκους 21 χλμ. και υψομετρικής διαφοράς 1.550 μέτρων.

Ιστορικά - Διοικητικά στοιχεία 
Η παλιά του ονομασία, την περίοδο της τουρκοκρατίας, ήταν Γκιουρετζίκ ή Γιουρεδζίκ και χαρακτηριζόταν ως μικτό αφού οι κάτοικοί του ήταν βουλγαρόφωνοι χριστιανοί και μουσουλμάνοι οι  οποίοι μετά την Μικρασιατική Καταστροφή και την ανταλλαγή πληθυσμών μετακινήθηκαν στην Τουρκία και Βουλγαρία ενώ στο χωριό ήρθαν και εγκαταστάθηκαν 44 οικογένειες προσφύγων (159 άτομα). Αναφέρεται επίσημα, μετά την απελευθέρωση, με την παλιά ονομασία Γκιουρετζίκ το 1919 στο ΦΕΚ 251Α - 20/11/1919 να προσαρτάται στην τότε κοινότητα Βώλακος. Το 1927 με το ΦΕΚ 76Α - 02/05/1927 μετονομάστηκε σε Γρανίτης. Σύμφωνα με το Σχέδιο Καλλικράτης αποτελεί την τοπική κοινότητα Γρανίτη που υπάγεται στο Δήμου Κάτω Νευροκοπίου και σύμφωνα με την απογραφή 2011 έχει πληθυσμό 78 μόνιμους κατοίκους.

Εξωτερικοί σύνδεσμοι 

 Γρανίτης Δράμας- Το γραφικό χωριό με τα φθινοπωρινά χρώματά του! (φωτο)  στον ιστότοπο https://dramania.gr/
 Γρανίτης Δράμας από ψηλά στο https://www.youtube.com/
 Πεζοπορικές διαδρομές στον Γρανίτη από τον ιστότοπο https://el.wikiloc.com/
 Γρανίτης Δράμας και εναλλακτικός τουρισμός από τον ιστότοπο https://icycling.gr/

Παραπομπές 

Χωριά του νομού Δράμας
Δήμος Κάτω Νευροκοπίου
Μπλαιζ Ματουϊντί

Ο Μπλαιζ Ματουιντί (Blaise Matuidi, 9 Απριλίου 1987) είναι Γάλλος ποδοσφαιριστής ο οποίος αγωνίζεται ως μέσος για την Ίντερ Μαϊάμι και την εθνική ομάδα της Γαλλίας.

Ο Ματουιντί άρχισε να παίζει ποδόσφαιρο για ερασιτεχνικές ομάδες της περιοχής του Παρισιού. Το 1999 επιλέχθηκε για την ακαδημία Κλαιρφονταίν και έπειτα από την ομάδα Κρετέιγ, όπου έπαιζε για τρία χρόνια στην ακαδημία της. Το 2004 υπέγραψε συμβόλαιο με την Τρουά, οπότε και αγωνίστηκε για επαγγελματικά για τρεις σαιζόν πριν μεταγραφεί στην Σαιντ-Ετιέν. Με την Σαιντ-Ετιέν αγωνίστηκε για πρώτη σε διασυλλογικό επίπεδο στην Ευρώπη. Το 2009-10 επιλέγει να είναι αρχηγός της ομάδας από τον προπονητή Αλαίν Περίν. Τον Ιούλιο του 2011 υπέγραψε τριετές συμβόλαιο με την Παρί-Σαιν-Ζερμαίν. Το 2017 αποκτήθηκε από τη Γιουβέντους για 20 εκατομμύρια ευρώ. Με τη Γιουβέντους κατέκτησε 3 πρωταθλήματα και ένα Κόπα Ιτάλια, αλλά δεν υπολογιζόταν για τη σαιζόν 2020-21. Το 2020, μετά τη λύση του συμβολαίου του, αποκτήθηκε από την Ίντερ Μαϊάμι.

Ο Ματουιντί έχει αγωνιστεί με τις νεανικές εθνικές ομάδες της Γαλλίας και η πρώτη συμμετοχή του με την ομάδα αντρών έγινε τον Σεπτέμβριο του 2010, στα προκριματικά για το Euro 2012. Από τότε έχει συμμετέχει με τη Γαλλία σε δύο ευρωπαϊκά και δύο παγκόσμια πρωταθλήματα, φτάνοντας στον τελικό του Euro 2016 και κερδίζοντας το παγκόσμιο κύπελλο το 2018. Έχει ξεπεράσει τις 80 συμμετοχές με την εθνική Γαλλίας αντρών.

Παραπομπές

Γάλλοι ποδοσφαιριστές
Μέσοι ποδοσφαιριστές
Ποδοσφαιριστές Εθνικής Γαλλίας
Ποδοσφαιριστές ΕΣ Τρουά ΑΚ
Ποδοσφαιριστές ΑΣ Σαιντ-Ετιέν
Ποδοσφαιριστές Παρί Σεν Ζερμέν
Ποδοσφαιριστές Γιουβέντους
Ποδοσφαιριστές Παγκοσμίου Κυπέλλου 2014
Ποδοσφαιριστές Παγκοσμίου Κυπέλλου 2018
Ποδοσφαιριστές Ευρωπαϊκού Πρωταθλήματος 2012
Ποδοσφαιριστές Ευρωπαϊκού Πρωταθλήματος 2016
Ιππότες της Λεγεώνας της Τιμής
Παίκτες νικητές Παγκοσμίου Κυπέλλου ποδοσφαίρου FIFA
Μικροκλεισούρα Δράμας

Το Μικροκλεισούρα είναι ημιορεινό χωριό Ανατολικής Μακεδονίας στην Περιφερειακή Ενότητα Δράμας σε υψόμετρο 440 μέτρα, το οποίο βρίσκεται προς τα σύνορα της Ελλάδας με τη Βουλγαρία και δυτικά του ποταμού Νέστου. Απέχει 48 χλμ. Β.-ΒΑ. από τη Δράμα και 24 χλμ. Α.-ΒΑ. από το Κάτω Νευροκόπι (έδρα του δήμου). Αναφέρεται, μετά την απελευθέρωση, με την παλιά ονομασία Λακάβιτσα το 1919 στο ΦΕΚ 251Α - 20/11/1919 να προσαρτάται στην τότε κοινότητα Τσερεσόβου (Παγονερίου). Το 1927 με το ΦΕΚ 76Α - 02/05/1927 μετονομάστηκε σε Μικροκλεισούρα. Σύμφωνα με το Σχέδιο Καλλικράτης μαζί με το Πέρασμα αποτελούν την τοπική κοινότητα Μικροκλεισούρας που υπάγεται στο Δήμου Κάτω Νευροκοπίου και σύμφωνα με την απογραφή 2011 ως κοινότητα έχει πληθυσμό 137  κατοίκους, ενώ ως οικισμός 111.

Παραπομπές 

Χωριά του νομού Δράμας
Δήμος Κάτω Νευροκοπίου
Ζερβινιό

Ο Ζερβαί Λομπ Γιαό Κουασί (Gervais Lombe Yao Kouassi, γενν. 27 Μαΐου 1987), περισσότερο γνωστός ως Ζερβινιό (Gervinho), είναι Ιβοριανός επαγγελματίας ποδοσφαιριστής ο οποίος αγωνίζεται ως επιθετικός για τον Άρη Θεσσαλονίκης και την Εθνική Ακτής Ελεφαντοστού.

Γεννήθηκε στην Ανιαμά της Ακτής Ελεφαντοστού. Ξεκίνησε από τις ακαδημίες της ΑΣΕΚ Αμπιντζάν και της Τουμοντί, προτού μετακινηθεί στο Βέλγιο το 2004 για λογαριασμό της Μπεφέρεν. Το 2007 πήρε μεταγραφή για τη γαλλική Λε Μαν και έπειτα, το 2009, για την επίσης γαλλική Λιλ, με την οποία κατέκτησε το 2011 το πρωτάθλημα και το Κύπελλο. Το 2011 τον απέκτησε η Άρσεναλ για 10,8 εκατομμύρια λίρες και το 2013 τον απέκτησε η Ρόμα για 8 εκατομμύρια ευρώ. Τον Ιανουάριο του 2016, μετακινήθηκε στη κινέζικη Χεμπέι Τσάινα Φόρτσουν. Τον Αύγουστο του 2018 αποκτήθηκε από την ιταλική Πάρμα και τον Μάιο του 2021 από την τουρκική Τράμπζονσπορ,

Ο Ζερβινιό έχει αγωνιστεί περισσότερες από 80 φορές με την Εθνική Ακτής Ελεφαντοστού από το 2007 και έπειτα, σκοράροντας 22 τέρματα. Έχει αντιπροσωπεύσει τη χώρα του σε πέντε κύπελλα Εθνών Αφρικής και δύο Παγκόσμια Κύπελλα (2010 και 2014).

Στατιστικά καριέρας

Παραπομπές 

Ιβοριανοί ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Ακτής Ελεφαντοστού
Ποδοσφαιριστές ΚΣΚ Μπέβερεν
Ποδοσφαιριστές Λε Μαν ΦΚ
Ποδοσφαιριστές Λιλ ΟΣΚ
Ποδοσφαιριστές Άρσεναλ
Ποδοσφαιριστές Ρόμα
Ποδοσφαιριστές Πάρμα ΦΚ
Ποδοσφαιριστές Παγκοσμίου Κυπέλλου 2010
Ποδοσφαιριστές Παγκοσμίου Κυπέλλου 2014
Ποδοσφαιριστές ολυμπιακής ομάδας Ακτής Ελεφαντοστού
Ποδοσφαιριστές στους Θερινούς Ολυμπιακούς Αγώνες 2008
Ποδοσφαιριστές Κυπέλλου Εθνών Αφρικής 2010
Παίκτες νικητές Κυπέλλου Εθνών Αφρικής
Αχλαδιά Δράμας

Η Αχλαδιά, επίσημα Αχλαδέα είναι ορεινό χωριό της Ανατολικής Μακεδονίας στην Περιφερειακή Ενότητα Δράμας σε υψόμετρο 590 μέτρα.

Γεωγραφία - Ιστορία 
Η Αχλαδιά βρίσκεται στα σύνορα της Ελλάδας με τη Βουλγαρία και στην Πάνω Κοιλάδα του ποταμού Νέστου. Απέχει 55 χλμ. Β.-ΒΔ. από τη Δράμα (μέσω Βώλακα) και 18 χλμ. Δ.-ΝΔ. από το Κάτω Νευροκόπι (έδρα του δήμου). Είναι κτισμένο στις βόρειες πλαγιές του όρους Φαλακρό και δυτικά του ποταμού Νέστου. Η παλιά ονομασία, από την περίοδο της τουρκοκρατίας, είναι Μπλάτσεν και οι μουσουλμάνοι κάτοικοί του με την ανταλλαγή πληθυσμών μετακινήθηκαν στην Τουρκία ενώ στο χωριό ήρθαν και εγκαταστάθηκαν οικογένειες προσφύγων (32 - 125 άτομα) κυρίως από Τσιμτσίρ της Κερασούντας. Αναφέρεται, μετά την απελευθέρωση, με την παλιά ονομασία Μπλάτσεν το 1919 στο ΦΕΚ 251Α - 20/11/1919 να προσαρτάται στην τότε κοινότητα Τσερεσόβου (σημ. Παγονερίου). Το 1927 με το ΦΕΚ 76Α - 02/05/1927 μετονομάστηκε σε σε  Αχλαδιά και το 1940 το όνομα διορθώθηκε σε Αχλαδέα. Σύμφωνα με το Σχέδιο Καλλικράτης αποτελεί την τοπική κοινότητα Αχλαδέας που υπάγεται στο Δήμου Κάτω Νευροκοπίου και σύμφωνα με την απογραφή 2011 έχει πληθυσμό 92 κατοίκους. Η κοινότητα είναι χαρακτηρισμένη ως αγροτικός ορεινός οικισμός, με έκταση 46,953 χμ² (2011).

Πληθυσμός

Εξωτερικοί σύνδεσμοι 
 Εγκατάσταση προσφύγων από: Τσιμσίρ  από τον ιστότοπο http://stavrakoudis.econ.uoi.gr/

Παραπομπές

Πηγές 
Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
Εγκυκλοπαίδεια Πάπυρος Λαρούς, 1963 (ΠΛ) 

Χωριά του νομού Δράμας
Δήμος Κάτω Νευροκοπίου
Εύα Μαρί Σέιντ

Η Εύα Μαρί Σέιντ (Eva Marie Saint, 4 Ιουλίου 1924) είναι Αμερικανίδα ηθοποιός βραβευμένη με Όσκαρ Β' Γυναικείου Ρόλου για την ερμηνεία της στην ταινία του Ελία Καζάν Το λιμάνι της αγωνίας (On the Waterfront, 1954) πλάι στον Μάρλον Μπράντο. Έχει προταθεί για Χρυσή Σφαίρα και για Βραβείο BAFTA Καλύτερης Γυναικείας Ερμηνείας σε Δραματική Ταινία για την ταινία του Φρεντ Τσίνεμαν Ένα καπέλο γεμάτο βροχή (A Hat Full of Rain, 1957) και είναι γνωστή επίσης για τη συμμετοχή της στην ταινία του Άλφρεντ Χίτσκοκ Στη σκιά των τεσσάρων γιγάντων (North by Northwest, 1959) πλάι στον Κάρι Γκραντ. Σημαντική θέση στη φιλμογραφία της έχουν οι παρακάτω ταινίες: Όσα δε Σβήνει ο Χρόνος (Raintree County, 1957), Έξοδος (Exodus, 1960), Έρχονται οι Ρώσοι (The Russians Are Coming, the Russians Are Coming, 1965), Grand Prix, 1966, Έτσι είναι η Ζωή (Nothing in Common, 1986), Το Tετράποδο Θαύμα (Because of Winn-Dixie, 2005), Superman: Η επιστροφή (Superman Returns, 2006) και Μια Χειμωνιάτικη Ιστορία (A Winter's Tale, 2014)''.

Παραπομπές

Εξωτερικοί σύνδεσμοι 

Marie Εύα Μαρί Σέιντ, σελίδα στον ιστότοπο Cine.gr 
  

Αμερικανίδες ηθοποιοί κινηματογράφου
Αμερικανίδες ηθοποιοί θεάτρου
Αμερικανίδες ηθοποιοί τηλεόρασης
Βραβευμένες με Όσκαρ Β' Γυναικείου Ρόλου
Γαργαντούας και Πανταγκρυέλ

Η Ζωή του Γαργαντούα και του Πανταγκρυέλ (γαλλικά: La vie de Gargantua et de Pantagruel) είναι μία πενταλογία μυθιστορημάτων που γράφηκαν τον 16ο αιώνα (το πρώτο το 1532) από τον Φρανσουά Ραμπελαί, τα οποία περιγράφουν τη ζωή δύο γιγάντων, του Γαργαντούα και του γιου του Πανταγκρυέλ. Το κείμενο είναι γραμμένο σε ενθουσιώδες, υπερβολικό και σατυρικό ύφος και περιλαμβάνει πολλή χοντροκοπιά, σκατολογικό χιούμορ και βία. Ολόκληρα κεφάλαια είναι αφιερωμένα στο να απαριθμούν προσβολές.

Οι λογοκριτές του Πανεπιστημίου της Σορβόνης στιγμάτισαν το έργο ως ανήθικο και σε κοινωνικό κλίμα αυξανόμενης θρησκευτικής καταπίεσης η οποία οδήγησε στους Θρησκευτικούς Πολέμους στη Γαλλία, τα μυθιστορήματα αντιμετωπίστηκαν με καχυποψία και απέφευγαν να το αναφέρουν. Σύμφωνα με τον Ραμπελαί, η φιλοσοφία του γίγαντα Πανταγκρυέλ είναι ριζωμένη σε «μία νοητική ευθυμία εμποτισμένη στην περιφρόνηση τυχαίων γεγονότων» (une certaine gaîté d'esprit confite dans le mépris des choses fortuites).

Ο Ραμπελαί είχε μελετήσει αρχαία ελληνικά και τα χρησιμοποίησε ώστε να δημιουργήσει εκατοντάδες νέες λέξεις στο κείμενο, κάποιες από τις οποίες ενσωματώθηκαν στο λεξιλόγιο των Γάλλων. Επίσης, τα λογοπαίγνια είναι το ακατάλληλο χιούμορ βρίσκονται σε αφθονία στα κείμενα.

Παραπομπές 

Γαλλικά μυθιστορήματα
Νορβηγοί

Οι Νορβηγοί () είναι μια βόρεια γερμανική εθνική ομάδα, η οποία ζει κυρίως στη Νορβηγία. Μοιράζονται μια κοινή κουλτούρα και μιλούν τη νορβηγική γλώσσα. Μεταναστευτικές κοινότητες Νορβηγών υπάρχουν σε όλο το κόσμο, ιδιαίτερα στις Ηνωμένες Πολιτείες, στον Καναδά, στην Αυστραλία, στην Αργεντινή, στη Χιλή, στη Ουρουγουάη, στη Βραζιλία, στο Μεξικό, στη Νέα Ζηλανδία και στη Νότια Αφρική.

Παραπομπές

Εξωτερικοί σύνδεσμοι
Τζέιμι Βάρντι

Ο Τζέιμι Βάρντι (Jamie Vardy, 11 Ιανουαρίου 1987) είναι Άγγλος επαγγελματίας ποδοσφαιριστής, ο οποίος αγωνίζεται ως επιθετικός για τη Λέστερ Σίτι και την εθνική ομάδα της Αγγλίας.

Σε ηλικία 16 ετών ο Βάρντι άρχισε την επαγγελματική καριέρα του με την Στόουκμπριτζ Παρκ Στιλς και συμμετείχε στην πρώτη ομάδα για πρώτη φορά το 2007 και για τρεις σαιζόν πριν αποκτηθεί από την Χάλιφαξ Τάουν το 2010. Έχοντας σκοράρει 25 γκολ στην πρώτη χρονιά, έλαβε το βραβείο του παίκτη της χρονιάς και στη συνέχεια πήρε μεταγραφή για την Φλίτγουντ Τάουν τον Αύγουστο του 2011. Σκόραρε 31 γκολ στο πρωτάθλημα την πρώτη σαιζόν του στη νέα ομάδα και έλαβε το βραβείο του παίκτη της χρονιάς, καθώς η ομάδα κέρδισε την κατηγορία.

Τον Μάιο του 2012, ο Βάρντι υπέγραψε για την Λέστερ Σίτι, η οποία αγωνιζόταν στην Τσάμπιονσιπ για ρεκόρ παίκτη κατώτερης κατηγορίας, με 1 εκατομμύριο λίρες, και βοήθησε την ομάδα να κατακτήσει την Τσάμπιονσιπ το 2014. Την πρώτη σαιζόν στη Πρέμιερ Λιγκ, ο Βάρντι σκόραρε για έντεκα συνεχόμενους αγώνες πρωταθλήματος, σπάζοντας το ρεκόρ του Ρουντ φαν Νίστελροϊ, και ψηφίστηκε παίκτης της χρονιάς για την Πρέμιερ Λιγκ και από τους αθλητικούς συντάκτες, καθώς η πρωτάρα Λέστερ κατέκτησε κόντρα στις πιθανότητες το πρωτάθλημα. Τη σαιζόν 2019-20 αναδείχθηκε σε πρώτο σκόρερ του πρωταθλήματος, με 23 γκολ, και σε ηλικία 33 ετών είναι ο γηραιότερος παίκτης που το κατάφερε.

Ο Βάρντι συμμετείχε για πρώτα φορά με την εθνική ομάδα τον Ιούνιο του 2015 και επιλέχθηκε στηνομάδα που εκπροσώπησε την Αγγλία στο Euro 2016 και στο Μουντιάλ 2018. Έχει 26 συμμετοχές με την εθνική ομάδα, σκοράροντας 7 γκολ. Τον Μάιο του 2021 κατέκτησε το Κύπελλο Αγγλίας στον τελικό απέναντι στην Τσέλσι ΦΚ.

Παραπομπές 

Άγγλοι ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Αγγλίας
Ποδοσφαιριστές Λέστερ Σίτι
Ποδοσφαιριστές Παγκοσμίου Κυπέλλου 2018
Ποδοσφαιριστές Ευρωπαϊκού Πρωταθλήματος 2016
Ντέλε Άλι

Ο Μπαμιντέλε Ζερμαίν Άλι (Bamidele Jermaine Alli, 11 Απριλίου 1996) είναι Άγγλος ποδοσφαιριστής ο οποίος αγωνίζεται ως μέσος με την Εβερτον  και την [Εθνική Αγγλίας (ποδόσφαιρο ανδρών)|εθνική ομάδα της Αγγλίας]].

Γεννήθηκε και μεγάλωσε στο Μίλτον Κέινς και έπαιζε στα τμήματα υποδομής της Μίλτον Κέινς Ντoνς και έπαιξε για πρώτη φορά στην επαγγελματική ομάδα τη σαιζόν 2012-13. Τα επόμενα δυόμιση χρόνια είχε 88 επίσημες εμφανίσεις, σκοράροντας 24 γκολ. Πήρε μεταγραφή για την Τότεναμ τον Φεβρουάριο του 2015 για 5 εκατομμύρια ευρώ, και δόθηκε δανεικός στη Ντονς για το υπόλοιπο της σαιζόν. Τις δύο πρώτες του σαιζόν με τη Τότεναμ, ο Άλι ψηφίστηκε ως ο καλύτερος νέος παίκτης και εντάχθηκε στην ομάδα της χρονιάς για τη Πρέμιερ Λιγκ. Θεωρείται ένας από τους καλύτερους μέσους της γενιάς και θεωρείται ότι έχει την υψηλότερη αξίας μεταγραφής για μέσο στον κόσμο. 

Ο Άλι έπαιξε για τις μικρές ομάδες της Αγγλίας πριν πραγματοποιήσει το ντεμπούτο του με την εθνική αντρών της Αγγλίας το 2015. Επιλέχθηκε στην ομάδα που συμμετείχε στο Euro 2016 και στην ομάδα του Μουντιάλ 2018, φτάνοντας στα ημιτελικά στη δεύτερη διοργάνωση.

Παραπομπές 

Άγγλοι ποδοσφαιριστές
Μέσοι ποδοσφαιριστές
Ποδοσφαιριστές Εθνικής Αγγλίας
Ποδοσφαιριστές Μίλτον Κέινς Ντoνς ΦΚ
Ποδοσφαιριστές Τότεναμ Χότσπερ
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Παγκοσμίου Κυπέλλου 2018
Γκάρεθ Σάουθγκεϊτ

Ο Γκάρεθ Σάουθγκεϊτ (3 Σεπτεμβρίου 1970) είναι Βρετανός προπονητής ποδοσφαίρου και πρώην ποδοσφαιριστής, ο οποίος αγωνιζόταν ως αμυντικός ή ως μέσος. Πλέον είναι προπονητής της εθνικής ομάδας της Αγγλίας.

Ο Σάουθγκέιτ ξεκίνησε την καριέρα του ως ποδοσφαιριστής επαγγελματικά με την Κρύσταλ Πάλας το 1988 και ήταν αρχηγός της όταν κέρδισε τη Τσάμπιονσιπ το 1993-94. Το 1995 πήρε μεταγραφή με την Άστον Βίλα, στην οποία έπαιζε μέχρι το 2001, οπότε και μετακινήθηκε στη Μίντλεσμπρο. Ως ποδοσφαιριστής έχει κερδίσει το Λιγκ Καπ τόσο με την Άστον Βίλα (1995-96) όσο και την Μίντλεσμπρο (2003-04), ενώ επίσης έπαιξε στον τελικό του FA Cup το 2000 με την Βίλα και στον τελικό του κυπέλλου ΟΥΕΦΑ το 2006 με τη Μίντλεσπρο. Σε επίπεδο εθνικής ομάδας, ο Σάουθγκεϊτ έχει πραγματοποιήσει 57 εμφανίσεις με το εθνόσημο από το 1995 μέχρι το 2004 και συμμετείχε στο Μουντιάλ 1998 και στα Euro 1996 και Euro 2000. Ολοκλήρωσε την καριέρα του ως παίκτης τον Μάιο του 2006 σε ηλικία 35 ετών, με περισσότερες από 500 εμφανίσεις πρωταθλήματος.

O Σάουθγκεϊτ έγινε προπονητής της Μίντλεσμπρο από τον Ιούνιο του 2006 μέχρι τον Οκτώβριο του 2009. Ήταν επίσης προπονητής της εθνικής ομάδας Κ21 της Αγγλίας από το 2013 μέχρι το 2016, οπότε και ορίστηκε προπονητής της Εθνικής αντρών, μετά την παραίτηση του Σαμ Άλαρνταϊς λόγω σκανδάλου διαφθοράς. Στην πρώτη του διοργάνωση ως προπονητής της εθνικής αντρών, στο Μουντιάλ 2018, ο Σάουθγκέιτ έγινε μόλις ο τρίτος προπονητής (μετά τους Αλφ Ράμσεϊ και Μπόμπι Ρόμπσον) που έφτασε στα ημιτελικά με την εθνική Αγγλίας, και έτσι έλαβε το βραβείο καλύτερου προπονητή της χρονιάς από το BBC. Στο Ευρωπαϊκό Πρωτάθλημα του 2020 το οποίο λόγω της πανδημίας του κορωνοϊού διεξήχθη το 2021, ο Σάουθγκεϊτ οδήγησε την Εθνική Αγγλίας στον τελικό, στο Στάδιο Γουέμπλεϊ, όπου η Αγγλία έχασε από την Ιταλία στην διαδικασία των πέναλτυ. 

To 2019 τιμήθηκε με το βραβείο του Αξιωματικού του Τάγματος της Βρετανικής Αυτοκρατορίας.

Παραπομπές 

Άγγλοι ποδοσφαιριστές
Άγγλοι προπονητές ποδοσφαίρου
Αμυντικοί ποδοσφαιριστές
Μέσοι ποδοσφαιριστές
Ποδοσφαιριστές Κρίσταλ Πάλας ΦΚ
Ποδοσφαιριστές Άστον Βίλα
Ποδοσφαιριστές Μίντλεσμπρο Φ.Κ.
Ποδοσφαιριστές Εθνικής Αγγλίας
Ποδοσφαιριστές Ευρωπαϊκού Πρωταθλήματος 1996
Ποδοσφαιριστές Ευρωπαϊκού Πρωταθλήματος 2000
Ποδοσφαιριστές Παγκοσμίου Κυπέλλου 1998
Ποδοσφαιριστές Παγκοσμίου Κυπέλλου 2002
Προπονητές ποδοσφαίρου Εθνικής Αγγλίας
Προπονητές ποδοσφαίρου Μίντλεσμπρο Φ.Κ.
Προπονητές ποδοσφαίρου Παγκοσμίου Κυπέλλου 2018
Αξιωματικοί του Τάγματος της Βρετανικής Αυτοκρατορίας
Προπονητές Παγκοσμίου Κυπέλλου Ποδοσφαίρου 2022
Τζόρνταν Πίκφορντ

Ο Τζόρνταν Λι Πίκφορντ (Jordan Lee Pickford, 7 Μαρτίου 1994) είναι Άγγλος ποδοσφαιριστής ο οποίος αγωνίζεται ως τερματοφύλακας για την Έβερτον και εθνική ομάδα της Αγγλίας.

Ο Πίκφορντ μεγάλωσε στις ακαδημίες της Σάντερλαντ, η οποία και ήταν η πρώτη ομάδα στην οποία έπαιξε επαγγελματικά, ενώ είχε δοθεί δανεικός στις Ντάρλινγκτον, Άλφρετον Τάουν, Μπέρτον Άλμπιον, Κάρλαϊλ Γιουνάιτεντ, Μπράντφορντ Σίτι και Πρέστον Νορθ Εντ. Πήρε μεταγραφεί για την Έβερτον τον Ιούνιο του 2017 για 25 εκατομμύρια λίρες, το μεγαλύτερο ποσό που δόθηκε για Άγγλο τερματοφύλακα.

Ο Πίκφορντ έχει αγωνιστεί με τις νεανικές εθνικές ομάδες της Αγγλίας και κλήθηκε για πρώτη φορά στην εθνική αντρών για τα προκριματικά του Μουντιάλ 2018, τον Οκτώβριο του 2016. Πραγματοποίησε την πρώτη του εμφάνιση τον Νοέμβριο του 2017, σε ένα φιλικό ενάντια στη Γερμανία. Επιλέχθηκε ως βασικός τερματοφύλακας της Εθνικής Αγγλίας για το Μουντιάλ 2018, με την ομάδα να φτάνει μέχρι τα ημιτελικά, για πρώτη φορά μετά το 1990.

Παραπομπές 

Άγγλοι ποδοσφαιριστές
Τερματοφύλακες ποδοσφαιριστές
Ποδοσφαιριστές Εθνικής Αγγλίας
Ποδοσφαιριστές Σάντερλαντ ΑΦΚ
Ποδοσφαιριστές Μπάρτον Άλμπιον
Ποδοσφαιριστές Κάρλαϊλ Γιουνάιτεντ
Μπράντφορντ Σίτι
Ποδοσφαιριστές Πρέστον Νορθ Εντ
Ποδοσφαιριστές Έβερτον
Ποδοσφαιριστές Παγκοσμίου Κυπέλλου 2018
Ποδοσφαιριστές Ευρωπαϊκού Πρωταθλήματος 2020
Κάιλ Γουόκερ

Ο Κάιλ Γουόκερ (Kyle Walker, 28 Μαΐου 1990) είναι Βρετανός ποδοσφαιριστής ο οποίος αγωνίζεται ως δεξιός αμυντικός στη Μάντσεστερ Σίτι και την εθνική ομάδα της Αγγλίας.

Ο Κάιλ Γουόκερ ξεκίνησε την καριέρα από τη Σέφιλντ Γιουνάιτεντ και το Νοέμβριο του 2008 δόθηκε δανεικός στη Νορθάμπτον Τάουν μέχρι το τέλος της χρονιάς. Τον Ιούλιο του 2009 αγοράστηκε μαζί με τον συμπαίκτη του αμυντικό Κάιλ Νότον για 9 εκατομμύρια από την Τότεναμ, αλλά δόθηκε πίσω δανεικός στην Σέφιλντ για ένα χρόνο, όπως όριζε η συμφωνία, και τις επόμενες χρονιές δόθηκε δανεικός στη Κουίνς Παρκ Ρέιντζερς και την Άστον Βίλα. Το 2012 ανακηρύχθηκε νέος παίκτης της χρονιάς. Το 2017 αγοράστηκε από τη Μάντσεστερ Σίτι για 50 εκατομμύρια λίρες.

Η πρώτη του συμμετοχή με το εθνόσημο ήρθε το 2012, μετά την πολύ καλή χρονιά που είχε στην Πρέμιερ Λιγκ. Ήταν μέλος της ομάδας που εκπροσώπησε την Αγγλία τόσο στο Euro 2016 όσο και στο Μουντιάλ 2018, όπου η εθνική Αγγλίας έφτασε στα ημιτελικά. Ήταν μέλος της ομάδας της Αγγλίας η οποία έφτασε μέχρι τον τελικό στο Euro 2020, και ο ίδιος ήταν μέλος της ομάδας του τουρνουά. Έχει 61 συμμετοχές με την εθνική αντρών.

Παραπομπές 

Άγγλοι ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Αγγλίας
Ποδοσφαιριστές Σέφιλντ Γιουνάιτεντ
Ποδοσφαιριστές Νορθάμπτον Τάουν
Ποδοσφαιριστές Τότεναμ Χότσπερ
Ποδοσφαιριστές Κουίνς Παρκ Ρέιντζερς
Ποδοσφαιριστές Άστον Βίλα
Ποδοσφαιριστές Μάντσεστερ Σίτι
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Παγκοσμίου Κυπέλλου 2018
Ποδοσφαιριστές Ευρωπαϊκού Πρωταθλήματος 2020
Έρικ Ντάιερ

Ο Έρικ Ντάιερ (Eric Dier, 15 Ιανουάριος 1994) είναι Άγγλος ποδοσφαιριστής ο οποίος αγωνίζεται ως αμυντικός παίκτης με την Τότεναμ και την Εθνική Αγγλίας. Είναι ένας ευέλικτος αμυντικός, και μπορεί να παίξει ως αμυντικός μέσος, κεντρικός και δεξιός αμυντικός.

Ο Ντάιερ μεγάλωσε στην Πορτογαλία και πέρασε από τις ακαδημίες της Σπόρτινγκ πριν δοθεί και παίξει πρώτη φορά επαγγελματικά ως δανεικός στη Έβερτον. Το 2014 μεταγράφηκε στην Τότεναμ με πενταετές συμβόλαιο για 4 εκατομμύρια λίρες. Έκτοτε έχει πραγματοποιήσει πάνω από 200 εμφανίσεις με τη Τότεναμ, συμπεριλαμβανομένων των τελικού κυπέλλου Αγγλίας το 2015 και τον τελικό του Τσάμπιονς Λιγκ το 2019.

Παρά το γεγονός ότι έδειξε ενδιαφέρον η Πορτογαλία, ο Ντάιερ τελικά αποφάσισε να εκπροσωπήσει την Αγγλία σε επίπεδο εθνικών. Πραγματοποίησε την πρώτη του εμφάνιση με την εθνική αντρών το 2015 και επιλέχθηκε στην ομάδα της Αγγλίας για το Euro 2016 και το Μουντιάλ 2018.

Παραπομπές 

Άγγλοι ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Αγγλίας
Ποδοσφαιριστές Σπόρτινγκ Λισαβόνας
Ποδοσφαιριστές Έβερτον
Ποδοσφαιριστές Τότεναμ Χότσπερ
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Παγκοσμίου Κυπέλλου 2018
Τζον Στόουνς

Ο Τζον Στόουνς (28 Μαΐου 1994) είναι Άγγλος ποδοσφαιριστής ο οποίος αγωνίζεται ως αμυντικός στη Μάντσεστερ Σίτι και την εθνική ομάδα της Αγγλίας. Παίζει κυρίως στο κέντρο της άμυνας, όσο και στη δεξιά πτέρυγα.

Ο Στόουνς ξεκίνησε την καριέρα του στη Μπάρνσλεϊ και έκανε το επαγγελματικό του ντεμπούτο στην Τσάμπιονσιπ τον Μάρτιο του 2012. Πήρε μεταγραφή για την Έβερτον τον Ιανουάριο του 2013 για περίπου 3 εκατομμύρια λίρες και σε τέσσερις σαιζόν είχε 95 συμμετοχές. Τον Αύγουστο του 2016 πήρε μεταγραφή για την Μάντσεστερ Σίτι για 47,5 εκατομμύρια λίρες. Με τη Σίτι κατέκτησε την Πρέμιερ Λιγκ το 2018 και το 2019, το Λιγκ Καπ Αγγλίας το 2018, 2019 και 2020 και το FA Cup το 2019.

Ο Στόουνς πραγματοποίησε το ντεμπούτο του με την εθνική αντρών της Αγγλίας τον Μάιο του 2014, ενώ πιο πριν ήταν μέλος των εθνικών ομάδων Κ-19, Κ-20 και Κ-21. Επιλέχθηκε να εκπροσωπήσει την Αγγλία στο Euro 2016 και στο Μουντιάλ 2018, όπου σκόραρε δύο γκολ στη νίκη 6-1 επί του Παναμά στους ομίλους. Έχει συνολικά 39 συμμετοχές με το εθνόσημο.

Παραπομπές 

Άγγλοι ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Αγγλίας
Ποδοσφαιριστές Μπάρνσλεϊ ΦΚ
Ποδοσφαιριστές Έβερτον
Ποδοσφαιριστές Μάντσεστερ Σίτι
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Παγκοσμίου Κυπέλλου 2018
Ποδοσφαιριστές Ευρωπαϊκού Πρωταθλήματος 2020
Χάρι Μαγκουάιρ

Ο Χάρι Μαγκουάιρ (Harry Maguire, 5 Μαρτίου 1993) είναι Άγγλος ποδοσφαιριστής ο οποίος αγωνίζεται ως κεντρικός αμυντικός στη Μάντσεστερ Γιουνάιτεντ και την εθνική ομάδα της Αγγλίας. 

Γεννημένος 5 Μαρτίου 1993 στο Σέφιλντ πέρασε από τις ακαδημίες της Σέφιλντ Γιουνάιτεντ προτού πραγματοποιήσει το ντεμπούτο του το 2011. Πραγματοποίησε συνολικά 166 εμφανίσεις με τις Λεπίδες και ήταν ο παίκτης της χρονιάς της ομάδας για τρία συνεχόμενα χρόνια, καθώς και η ένωση αθλητικογράφων τον τοποθέτησε ισάριθμες φορές στην ομάδα της χρονιάς της Φούτμπολ Λιγκ Ουάν. Το 2014 πήρε μεταγραφή για τη Χαλ Σίτι για 2,5 εκατομμύρια ευρώ και δόθηκε δανεικός στη Γουίγκαν το 2015. Το 2017 μετεγράφη στη Λέστερ Σίτι για 12 εκατομμύρια λίρες και δύο χρόνια αργότερα πήρε μεταγραφή για τη Μάντσεστερ Γιουνάιτεντ της οποίας το ύψος εκτιμήθηκε σε 80 εκατομμύρια λίρες, το υψηλότερο ποσό παγκοσμίως για αμυντικό. Ήταν μέλος της ομάδας της χρονιάς του Γιουρόπα Λιγκ για τη σαιζόν 2020-21.

Ο Μαγκουάιρ πραγματοποίησε το ντεμπούτο του με την εθνική ανδρών τον Οκτώβριο του 2017 και επιλέχθηκε στην αποστολή της Αγγλίας για το Μουντιάλ 2018, όπου και σκόραρε το πρώτο του διεθνές γκολ, στα προημιτελικά στη νίκη με 2-0 ενάντια στη Σουηδία. Έφτασε επίσης και στον τελικό του Γιουρο 2020, σκοράροντας ξανά στα προημιτελικά. Ο ίδιος ήταν μέλος της ομάδας του τουρνουά.

Νομικές περιπέτειες στην Ελλάδα 
Στις 21 Αυγούστου, σύμφωνα με αναφορές, ο Μαγκουάιρ συνελήφθη στη Μύκονο μετά από ένα καυγά. Η Μάντσεστερ Γιουνάιτεντ σε δήλωση της ανέφερε ότι ο Μαγκουάιρ "συνεργαζόταν πλήρως με τις ελληνικές αρχές." Ο Μαγκουάιρ εμφανίστηκε στο δικαστήριο της Σύρου την επόμενη μέρα, αφού πέρασε δύο μέρες στο κρατητήριο για τον καυγά. Αφέθηκε ελεύθερος δύο μέρες μετά και η δίκη του αναβλήθηκε για τις 25 Αυγούστου.

Στις 25 Αυγούστου κρίθηκε ένοχος για επίθεση, αντίσταση κατά των Αρχών και απόπειρα δωροδοκίας από δικαστήριο στη Σύρο. Ο Μαγκουάιρ ήταν απών από τη δίκη. Την ίδια ημέρα καταδικάστηκε ερήμην 21 μήνες και 10 ημέρες με αναστολή. Ωστόσο, είναι ποινή με αναστολή και τα εγκλήματα για τα οποία κατηγορείται θεωρήθηκαν πλημμελήματα.

Παραπομπές 

Άγγλοι ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Αγγλίας
Ποδοσφαιριστές Σέφιλντ Γιουνάιτεντ
Ποδοσφαιριστές Χαλ Σίτι
Ποδοσφαιριστές Γουίγκαν Αθλέτικ
Ποδοσφαιριστές Λέστερ Σίτι
Ποδοσφαιριστές Μάντσεστερ Γιουνάιτεντ
Ποδοσφαιριστές Παγκοσμίου Κυπέλλου 2018
Ποδοσφαιριστές Ευρωπαϊκού Πρωταθλήματος 2020
Θεοδοσία Κουτούφαρη

Η Θεοδοσία Κουτούφαρη (Άγιος Δημήτριος Ραχών Ικαρίας, ; -  Άγιος Δημήτριος Ραχών Ικαρίας, ;), ήταν θρυλική μορφή της αντίστασης των Ικαρίων κατά των Οθωμανών που προανήγγειλε την Ικαριακή Επανάσταση της 17ης Ιουλίου 1912 και την ίδρυση του ικαριακού κράτους.

Ιστορία

Κατά την αφήγηση που διασώζει ο Γ. Σούρτης: 

Λόγω του περιστατικού οι οθωμανικές αρχές, που είχαν ήδη απαγορεύσει την κυκλοφορία κατά την νύχτα, αύξησαν τα περιοριστικά μέτρα:

Παραπομπές

Εξωτερικοί σύνδεσμοι 

Νεότερη ιστορία της Ελλάδας
Γυναίκες στην Ελλάδα
Έλληνες Αντιστασιακοί
Οικογένεια Κουτούφαρη
Ικαρία
Ικαριακή Επανάσταση
Ελευθέρα Πολιτεία Ικαρίας
Μάρκους Ράσφορντ

Ο Μάρκους Ράσφορντ, MBA (αγγλικά: Marcus Rashford, γενν. στις 31 Οκτωβρίου 1997) είναι Άγγλος ποδοσφαιριστής, ο οποίος αγωνίζεται ως επιθετικός για τη Μάντσεστερ Γιουνάιτεντ και την εθνική ομάδα της Αγγλίας.

Σταδιοδρομία σε συλλόγους 

Ο Ράσφορντ ανήκει στο δυναμικό της Γιουνάιτεντ από εφτά ετών. Σκόραρε τόσο στο ντεμπούτο του σε ευρωπαϊκή διοργάνωση εναντίον της ΦΚ Μίντιλαντ  τον Φεβρουάριο του 2016, όσο και στο ντεμπούτο του στο πρωτάθλημα τρεις ημέρες μετά εναντίον της Άρσεναλ. Επίσης σκόραρε στην πρώτη συμμετοχή του σε ντέρμπι του Μάντσεστερ, στον πρώτο του αγώνα κυπέλλου και στον πρώτο του αγώνα στο Τσάμπιονς Λιγκ. Έχει κατακτήσει το Γιουρόπα Λιγκ (2017), το FA Cup, το FA Community Shield και το Λιγκ Καπ Αγγλίας. Έχει σκοράρει 41 γκολ σε 133 εμφανίσεις.

Εθνική ομάδα 

Ο Ράσφορντ σκόραρε στο ντεμπούτο του με την εθνική ομάδα αντρών της Αγγλίας, τον Μάιο του 2016, και κατέστη ο νεότερος Άγγλος παίκτης που σκόραρε στο ντεμπούτο του με την εθνική ομάδα αντρών. Συμμετείχε τόσο στο Euro 2016, όπου ήταν ο νεαρότερος παίκτης της διοργάνωσης, όσο και στο Μουντιάλ 2018. Έχει 38 συμμετοχές και 10 γκολ με το εθνόσημο.

Παραπομπές 

Άγγλοι ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Αγγλίας
Ποδοσφαιριστές Μάντσεστερ Γιουνάιτεντ
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Παγκοσμίου Κυπέλλου 2018
Άγγλοι με καταγωγή από τον Άγιο Χριστόφορο και Νέβις
Ποδοσφαιριστές Εθνικής Αγγλίας Κ16
Ποδοσφαιριστές Εθνικής Αγγλίας Κ18
Ποδοσφαιριστές Εθνικής Αγγλίας Κ20
Ποδοσφαιριστές Εθνικής Αγγλίας Κ21
Ποδοσφαιριστές Πρέμιερ Λιγκ
Παίκτες νικητές ΟΥΕΦΑ Γιουρόπα Λιγκ
Ποδοσφαιριστές Ευρωπαϊκού Πρωταθλήματος 2020
Αντώνιος Κουτήφαρης

Ο Τχης (ΠΖ) Αντώνιος Κουτήφαρης (1862- 19 Ιουνίου 1913) ήταν ανώτερος αξιωματικός του Ελληνικού Στρατού και πεσών του Β’ Βαλκανικού Πολέμου.

Βιογραφικά στοιχεία
Γεννήθηκε στο Βαρούσι της Μάνης. Πατέρας του ήταν ο Αγησίλαος Κουτήφαρης, ράφτης στο επάγγελμα, και μητέρα του η Καλλιόπη Μοσχολέα. Είχε τέσσερις αδερφές (την Φωτούλα, την Ελένη, την Μαρία και την Σταυρούλα) και δύο αδερφούς, τον Κλεομένη (1855-;) και τον Παναγιώτη (1873-;), ο οποίος επίσης σταδιοδρόμησε στον στρατό και έφτασε ώς τον βαθμό του λοχαγού.

Έλαβε μέρος στον Ελληνοτουρκικό πόλεμο του 1897. Έφτασε στον βαθμό του ταγματάρχη και συμμετείχε στον Β’ Βαλκανικό Πόλεμο ως Διοικητής του 3ου Τάγματος του 9ου Συντάγματος Πεζικού. 

Ήταν θείος του ιατρού και πανεπιστημιακού Βασίλειου Κουτήφαρη, ενώ ο πατέρας του ήταν μικρανιψιός του πρώτου Μπέη της Μάνης Τζανέτου Κουτούφαρη.

Θάνατος
Στις 19 Ιουνίου 1913 ο Κουτήφαρης τραυματίστηκε θανάσιμα κοντά στον Σιδηροδρομικό Σταθμό του Γαλλικού κατά την διάρκεια της Μάχης του Κιλκίς.

Σύμφωνα με τον μετέπειτα Α/ΓΕΣ Γεώργιο Κοσμά, ο Κουτήφαρης μεταφέρθηκε στο Χειρουργείο της Μπάλτζας, όπου τον επισκέφτηκε ο βασιλιάς και αρχιστράτηγος Κωνσταντίνος. Όταν ο τελευταίος τον ρώτησε σχετικά με την υγεία του, ο Κουτήφαρης αντερώτησε «Νικώμεν, Μεγαλειότατε;» και λαμβάνοντας καταφατική απάντηση, άφησε την τελευταία του πνοή.

Στη λαϊκή κουλτούρα
Οι τελευταίες στιγμές του Κουτήφαρη ενέπνευσαν την λαϊκή Μούσα. Χαρακτηριστικά είναι μανιάτικα μοιρολόγια, όπως εκείνο που καταγράφει ο Κ.Δ. Κάσσης (βασισμένος στη μαρτυρία της Σ. Μπουκουβαλέα-Τρουπάκη από την Καρδαμύλη), ή εκείνο που παραθέτει ο Δικαίος Βαγιακάκος.

Προτομές του Κουτήφαρη κοσμούν την κεντρική πλατεία του Μελισσοχωρίου και το Πολεμικό Μουσείο του Κιλκίς.

Παραπομπές 

Έλληνες αξιωματικοί του πεζικού
Ελληνοτουρκικός πόλεμος του 1897
Β΄ Βαλκανικός Πόλεμος
Οικογένεια Κουτούφαρη
Ο Γατόπαρδος (ταινία)

Η ταινία Ο Γατόπαρδος (ιταλ. Il Gattopardo), γνωστή και ως Η Λεοπάρδαλη της Σικελίας, είναι ιστορικό επικό δράμα παραγωγής 1963 σε σκηνοθεσία Λουκίνο Βισκόντι και αποτελεί κινηματογραφική μεταφορά του ομώνυμου μυθιστορήματος του Τζουζέππε Τομάζι ντι Λαμπεντούζα. Πρωταγωνιστές της ταινίας είναι οι:  Μπαρτ Λάνκαστερ στο ρόλο του Δον Φαμπρίτσιο Κορμπέρα, πρίγκιπα της Σαλίνα, Αλέν Ντελόν στο ρόλο του Τανκρέντι ντι Φαλκονέρι, Κλάουντια Καρντινάλε στο ρόλο της Αντζέλικα Σεντάρα και ο Τέρενς Χιλλ στο ρόλο του Κόμη Καβριάγκι. Η φωνή της Καρντινάλε ντουμπλαρίστηκε στα ιταλικά από την Σολβέι Ντ' Ασούντα, ενώ η φωνή του Λάνκαστερ ντουμπλαρίστηκε από τον Κοράντο Γκάιπα. Στην αγγλική βερσιόν της ταινίας ακούγεται η αυθεντική φωνή του Λάνκαστερ.

Ο Τζιουζέππε Τομάζι ντι Λαμπεντούζα είχε επηρεαστεί από τον προπάππου του πρίγκιπα Τζούλιο Φαμπρίτσιο Τομάζι ντι Λαμπεντούζα, που ήταν σημαντικός αστρονόμος της εποχής του, για να δημιουργήσει τον χαρακτήρα του πρίγκιπα Φαμπρίτσιο ντι Σαλίνα και να περιγράψει τα γεγονότα της περιόδου εκείνης στη Σικελία.

Πλοκή 
Το 1860, κατά την περίοδο της ιταλικής ενοποίησης κι ενώ ο Φραγκίσκος Β΄ των Δύο Σικελιών βρίσκεται σε πόλεμο με τον Γκαριμπάλντι, ο Δον Φαμπρίτσιο, πρίγκιπας ντι Σαλίνα (Μπαρτ Λάνκαστερ), απολαμβάνει ακόμη τις ανέσεις και την πολυτέλεια, που του παρέχει η ευγενική του καταγωγή. Ο Δον Φαμπρίτσιο ανήκει σε μια παλιά αριστοκρατική οικογένεια και ο ανιψιός του Τανκρέντι (Αλέν Ντελόν) μάχεται στο πλευρό του Γκαριμπάλντι, πιστεύοντας ότι πρέπει να αλλάξουν τα πάντα, για να συνεχίσει να έχει προνόμια η αριστοκρατία με την νέα τάξη των πραγμάτων. Ο Γκαριμπάλντι κατακτάει εν τέλει τη Σικελία και η κατάσταση στον ιταλικό νότο αρχίζει σταδιακά να αλλάζει με την πτώση της αριστοκρατίας και την άνοδο της μεσαίας τάξης. Παράλληλα εμφανίζονται στο προσκήνιο άτομα, όπως ο διεφθαρμένος δήμαρχος της Ντοναφουγκάτα, Δον Καλότζερο Σεντάρα (Πάολο Στόπα), που έχει πλουτίσει με άνομο τρόπο και που βλέπει την ομορφιά της κόρης του ως το εισιτήριο, προκειμένου ο ίδιος να εισχωρήσει στους αριστοκρατικούς κύκλους. Συνοδεύοντας ο ίδιος ο Δον Καλότζερο την κόρη του Αντζέλικα (Κλάουντια Καρντινάλε) σε δεξίωση στην έπαυλη του Δον Φαμπρίτσιο, την παρατηρεί να μαγεύει τόσο τον Τανκρέντι, όσο και τον Δον Φαμπρίτσιο.

Βραβεία 
Η ταινία βραβεύτηκε με το Χρυσό Φοίνικα στο Διεθνές Φεστιβάλ Κινηματογράφου Καννών του 1963, ενώ έλαβε μια υποψηφιότητα για Όσκαρ Κοστουμιών.

Διεθνές Φεστιβάλ Κινηματογράφου Καννών
Βράβευση:
Χρυσός Φοίνικας - Λουκίνο Βισκόντι

Βραβεία Ακαδημίας Κινηματογράφου (Όσκαρ) 

Υποψηφιότητα:
Βραβεία Ακαδημίας Κινηματογράφου (Όσκαρ)
Υποψηφιότητα:
Κοστουμιών - Πιέρο Τόζι

Παραπομπές

Εξωτερικοί σύνδεσμοι 

Ταινίες του 1963
Νικητές Χρυσού Φοίνικα
Ιταλικές ταινίες
Ιταλικές επικές ταινίες
Ιταλικές δραματικές ταινίες
Ταινίες σε σκηνοθεσία Λουκίνο Βισκόντι
Στα Μαχαίρια

Το Στα Μαχαίρια (πρωτότυπος τίτλος στα αγγλικά: Knives Out) είναι αμερικανική ταινία μυστηρίου σε σενάριο και σκηνοθεσία Ράιαν Τζόνσον και σε παραγωγή Τζόνσον και Ραμ Μπέργκμαν. Η πλοκή της ταινίας εξελίσσεται γύρω από τον θάνατο του διάσημου συγγραφέα βιβλίων μυστηρίου, Χάρλαν Θρόμπεϊ, ο οποίος βρίσκεται νεκρός στην έπαυλη του, ενω την προηγούμενη νύχτα γιόρτασε με την πολυμελή οικογένεια του τα 85α γενέθλια του. Παρά την φαινόμενικη αυτοκτονία, 
ο ιδιόρρυθμος ντετέκτιβ Μπενουά Μπλάνκ προσλαμβάνεται μυστηριωδώς ώστε να ξεσκεπάσει την πλεκτάνη πίσω από τον θάνατο του μεγάλου πατριάρχη. Το κάστ  της ταινίας περιλαμβάνει τους Ντάνιελ Κραιγκ, Κρις Έβανς, Άνα ντε Άρμας, Τζέιμι Λι Κέρτις, Μάικλ Σάνον, Ντον Τζόνσον, Τόνι Κολέτ, Λάκιθ Στάνφιλντ, Κάθριν Λάνγκφορντ, Τζέιντεν Μαρτέλ και Κρίστοφερ Πλάμερ.

Το Στα Μαχαίρια πραγματοποίησε την παγκόσμια πρεμιέρα του στο Διεθνές Φεστιβάλ Κινηματογράφου του Τορόντο τις 7 Σεπτεμβρίου 2019 και κυκλοφόρησε στους κινηματογράφους των ΗΠΑ στις 27 Νοεμβρίου 2019, από τη Lionsgate. Η ταινία έλαβε καλές κριτικές, ιδίως για το σενάριο, τη σκηνοθεσία και τη ηθοποιία και είχε έσοδα ύψους 312 εκατομμυρίων δολλαρίων παγκοσμίως, έναντι προϋπολογισμού 40 εκατομμυρίων. Στις 77ες Χρυσές Σφαίρες η ταινία είχε τρεις υποψηφιότητες στην κατηγορία Μιούσικαλ ή Κωμωδία: καλύτερη ταινία, καλύτερος ηθοποιός για τον Κραιγκ και καλύτερη ηθοποιός για την ντε Άρμας. Ήταν υποψήφια για καλύτερο πρωτότυπο σενάριο στα βραβεία BAFTA και στα βραβεία Όσκαρ. Επίσης, επιλέχθηκε τόσο από τον Αμερικανικό Ινστιτούτο Κινηματογράφου όσο και το Εθνικό Γραφείο Κριτικών ως μία από τις δέκα καλύτερες ταινίες του 2019.

Τον Φεβρουάριο του 2020 ανακοινώθηκε ότι έχουν αρχίσει οι διεργασίες για μια συνέχεια, με την ταινία να γίνεται φραντσάιζ επικεντρωμένο στον χαρακτήρα του Ντάνιελ Κραιγκ.

Παραπομπές 

Ταινίες του 2019
Ταινίες μυστηρίου
Αστυνομικές ταινίες
Αμερικανικές ταινίες
Υπερακτινίδες

Υπερακτινίδες ή αλλιώς και Υπέρβαρα στοιχεία λέγονται τα χημικά στοιχεία που έχουν ατομικό αριθμό "Z" μεγαλύτερο του 102 "Z > 102", δηλαδή τα χημικά στοιχεία από το λωρένσιο και μετά. Αυτά τα χημικά στοιχεία έχουν στον πυρήνα τους πάνω από 102 πρωτόνια.

Ομάδες χημικών στοιχείων
Τζουζέππε Νογκάρι

Ο Τζουζέππε Νογκάρι (Giuseppe Nogari, 1699 – 3 Δεκεμβρίου 1766) ήταν Ιταλός ζωγράφος της εποχής του ροκοκό. Ζωγράφισε κυρίως πορτρέτα πραγματικών, ιστορικών και θρησκευτικών μορφών. Τα έργα του ξεχωρίζουν για το συναισθηματικό τους περιεχόμενο, την υποταγή των διακοσμητικών στοιχείων στο θέμα και τον χρωματισμό τους. Συχνά απεικονίζουν ηλικιωμένα πρόσωπα με κάπως ταπεινή ενδυμασία και με σκοτεινό φόντο.

Ο Νογκάρι γεννήθηκε στη Βενετία. Λέγεται ότι μαθήτευσε κοντά στον Αντόνιο Μπαλέστρα ή, το πιθανότερο, κοντά στον Τζοβάννι Μπαττίστα Πιατσέττα. Ακολούθησε το ύφος του δεύτερου, ενώ το έργο του εμφανίζει επιρροές και από τη Ροζάλμπα Καρριέρα, τον Τζάκοπο Αμιγκόνι και τον Ρέμπραντ. Τον υπεστήριξαν δύο Γερμανοί μαικήνες που ζούσαν στη Βενετία, οι Ζίγκισμουντ Στράιτ και Γιόχαν Ματίας φον ντερ Σούλενμπουργκ.

Από το 1739 μέχρι το 1742 ο Νογκάρι βρισκόταν στην υπηρεσία του Οίκου της Σαβοΐας στο Τορίνο, ζωγραφίζοντας πίνακες και διακοσμώντας το Βασιλικό Ανάκτορο του Τορίνο και το Κυνηγετικό μέγαρο του Στουπινίτζι. Το 1756 έγινε μέλος της Ενετικής Ακαδημίας Ζωγραφικής και Γλυπτικής. Ο Τζουζέππε Νογκάρι απεβίωσε στη Βενετία σε ηλικία 67 ετών. Μεταξύ των μαθητών του αναφέρεται ο Αλεσσάντρο Λόνγκι.

Το 1997 ένας πίνακας του Νογκάρι κλάπηκε και φυγαδεύθηκε εκτός Ιταλίας από υπαλλήλους και έναν ειδικό του λονδρέζικου οίκου δημοπρασιών Sotheby's.

Πηγές
 Βιογραφικά στοιχεία στη «Web Gallery of Art»

Παραπομπές 

Ιταλοί ζωγράφοι
Πρόσωπα της Βενετικής Δημοκρατίας
Ζωγράφοι του Ροκοκό
Ζωγράφοι του Μπαρόκ
Κίραν Τρίπιερ

Ο Κίραν Τζον Τρίπιερ (Kieran Trippier, 19 Σεπτεμβρίου 1990) είναι Άγγλος ποδοσφαιριστής ο οποίος αγωνίζεται ως δεξής αμυντικός στην Ατλέτικο Μαδρίτης και την εθνική ομάδα της Αγγλίας.

Ο Τρίπιερ ξεκίνησε την καριέρα του από τις ακαδημίες της Μάντσεστερ Σίτι, αλλά δεν κατάφερε να ενσωματωθεί στην πρώτη ομάδα και δόθηκε δύο φορές δανεικός στην Μπάρνσλεϊ. Το 2011 δόθηκε δανεικός στην Μπέρνλι και τον Ιανουάριο του 2012 αποκτήθηκε μόνιμα για άγνωστο ποσό. Με τις καλές του επιδόσεις τοποθετήθηκε δύο συνεχόμενες στην καλύτερη ομάδα της Τσάμπσιονσιπ (2012-13 και 2013-14). Το 2014 κατάφερε να πάρει την άνοδο με την Μπέρνλι στην Πρέμιερ Λιγκ και τον επόμενο χρόνο αποκτήθηκε από την Τότεναμ για 3,5 εκατομμύρια λίρες. Το 2019 αποκτήθηκε από την Ατλέτικο Μαδρίτης για 20 εκατομμύρια λίρες.

Ο Τρίπιερ μετά την συμμετοχή στην εθνική Αγγλίας Κ-18 και Κ-21, πραγματοποίησε το ντεμπούτο του με την εθνική αντρών τον Ιούνιο του 2017 και ήταν μέλος της ομάδας που έφτασε στα ημιτελικά στο Μουντιάλ του 2018. Μάλιστα σκόραρε το πρώτο του γκολ με την εθνική με απευθείας εκτέλεση φάουλ στον ημιτελικό ενάντια στην Κροατία. Έχει συνολικά 19 συμμετοχές με την εθνική Αγγλίας.

Παραπομπές 

Άγγλοι ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Αγγλίας
Ποδοσφαιριστές Μάντσεστερ Σίτι
Ποδοσφαιριστές Μπάρνσλεϊ ΦΚ
Ποδοσφαιριστές Μπέρνλι ΦΚ
Ποδοσφαιριστές Τότεναμ Χότσπερ
Ποδοσφαιριστές Ατλέτικο Μαδρίτης
Ποδοσφαιριστές Παγκοσμίου Κυπέλλου 2018
Ποδοσφαιριστές Ευρωπαϊκού Πρωταθλήματος 2020
Μονή Αγίου Νικάνορος Γρεβενών

Η Μονή Αγίου Νικάνορος ή Ιερά Μονή Ζάβορδας ή Ιερά Μονή Μεταμόρφωσης του Σωτήρος βρίσκεται στη Δυτική Μακεδονία, στα όρια Γρεβενών με Κοζάνη. Είναι κτισμένη στην κορυφή του όρους Καλλίστρατο με υψόμετρο 650 μέτρα, σε επιβλητική θέση πάνω από τον ποταμό Αλιάκμονα. Απέχει 56 χλμ. ΝΑ.-Α. από τα Γρεβενά, 52 χλμ. Ν.-ΝΔ. από Κοζάνη, 63 χλμ. Δ.-ΒΔ. από την Ελασσόνα και 24 χλμ. (οδικά) Β. από τη Δεσκάτη.

Ιστορία
Η μονή ανήκει στην ιερά Μητρόπολη Γρεβενών και την ίδρυσε ο Όσιος Νικάνορας από τη Θεσσαλονίκη το 1532 ή 1534 δίπλα σε προϋπάρχον βυζαντινό ναΰδριο του Αγίου Γεωργίου. Το καθολικό της Μονής είναι διακοσμημένο με τοιχογραφίες που αποδίδονται στον Θηβαίο ζωγράφο Φράγκο Κατελάνο. Σύμφωνα με την τοπική παράδοση το όνομά της οφείλεται στον Τούρκο πασά της περιοχής που είχε το παιδί του άρρωστο. Όταν ο Όσιος Νικάνορας το βοήθησε να γίνει καλά, ο Τούρκος είπε στον Όσιο Νικάνορα «Ζα Βαρδά», που σημαίνει παρ’ τα όλα.

Τα σημαντικότερα κειμήλια της μονής είναι η εικόνα του Σωτήρος Χριστού, η οποία φέρει αργυρά επένδυση και την οποία ανακάλυψε ο Άγιος Νικάνωρ κατόπιν οράματος που έγινε αφορμή να ξεκινήσει το κτίσιμο της μονής. Τα Ιερά Λείψανα του Αγίου τα οποία είναι τοποθετημένα σε αργυρές θήκες με ανάγλυφες παραστάσεις Αγίων, δικέφαλου αετού και με πολύτιμους λίθους. Τέλος πολύ σημαντικά θεωρούνται τα χειρόγραφά της και κυρίως το χειρόγραφο αρ. 201, γνωστό ως Κώδικας της Ζάβορδας.

Διοικητικά
Η μονή αναφέρεται και απογράφεται επίσημα ως οικισμός με την παλιά ονομασία Μονή Ζάπουρτα από το 1918 στο ΦΕΚ 260Α - 31/12/1918 που ανήκε στην τότε κοινότητα Τουργιουκίου (σημερινή Παναγία). Από το 1927 με το ΦΕΚ 18Α - 01/02/1927 καταγράφεται αρχικά ως Μονή Οσίου Νικάνορος και από το 1928 τελικά ως Μονή Αγίου Νικάνορα. Σύμφωνα με το Σχέδιο Καλλικράτης ανήκει στη δημοτική ενότητα Δεσκάτης του Δήμου Δεσκάτης και σύμφωνα με την απογραφή 2011 έχει 2 μοναχούς.

Εξωτερικοί σύνδεσμοι 

 Ζάβορδα – Μονή Μεταμορφώσεως του Σωτήρος από τον ιστότοπο http://www.visit-grevena.gr/
 Ιερά Μονή Αγίου Νικάνορος από τον Δήμο Δεσκάτης

Παραπομπές

Μονές του νομού Γρεβενών
Δήμος Δεσκάτης
Γιούρι Τίλεμανς

Ο Γιούρι Τίλεμανς (Youri Tielemans, 7 Μαΐου 1997) είναι Βέλγος ποδοσφαιριστής ο οποίος αγωνίζεται ως μέσος για τη Λέστερ Σίτι και την εθνική ομάδα του Βελγίου.

Θεωρούμενος ένα από τα λαμπρότερα νέα ταλέντα στο παγκόσμιο ποδόσφαιρο, ξεκίνησε την καριέρα του στην Άντερλεχτ, όπου πραγματοποίησε 185 επίσημες εμφανίσεις και σκόραρε 35 φορές σε τέσσερις σαιζόν. Κέρδισε το πρωτάθλημα δύο φορές και το 2017 ανακηρύχθηκε Βέλγος ποδοσφαιριστής της χρονιάς. Είναι ο νεότερος Βέλγος που έχει αγωνιστεί στο Τσάμπιονς Λιγκ, με ντεμπούτο σε ηλικία 16 ετών και 148 ημερών. Το 2017 αποκτήθηκε από τη ΑΣ Μονακό και το 2019 αποκτήθηκε από τη Λέστερ, αφότου πρώτου της είχε δοθεί δανεικός.

Ο Τίλεμανς έχει υπάρχει μέλος των νεανικών εθνικών Βελγίου και αγωνίστηκε πρώτη φορά με την εθνική αντρών τον Νοέμβριο του 2016, σε ηλικία 19 ετών. Ήταν μέλος της ομάδας η οποία εκπροσώπησε το Βέλγιο στο Μουντιάλ 2018 και κατέκτησε την τρίτη θέση.

Παραπομπές 

Βέλγοι ποδοσφαιριστές
Μέσοι ποδοσφαιριστές
Ποδοσφαιριστές Εθνικής Βελγίου
Ποδοσφαιριστές ΡΣΚ Άντερλεχτ
Ποδοσφαιριστές ΑΣ Μονακό
Ποδοσφαιριστές Λέστερ Σίτι
Ποδοσφαιριστές Παγκοσμίου Κυπέλλου 2018
Ποδοσφαιριστές Ευρωπαϊκού Πρωταθλήματος 2020
Βέλγοι με καταγωγή από τη Λαϊκή Δημοκρατία του Κονγκό
Γυναικοκτονία

Η γυναικοκτονία είναι ένας όρος για το έγκλημα μίσους που βασίζεται στο φύλο, ο οποίος γενικά ορίζεται ως «η δολοφονία γυναικών (ή κοριτσιών) επειδή είναι γυναίκες», αν και οι ορισμοί ποικίλλουν ανάλογα με το πολιτισμικό τους πλαίσιο.  Η λέξη γυναικοκτονία καταγράφηκε για πρώτη φορά το 1820 έως το 1830. Ο όρος γυναικοκτονία χρησιμοποιήθηκε για πρώτη φορά στην Αγγλία το 1801 για να υποδηλώσει "τη δολοφονία μιας γυναίκας.   Το 1848, αυτός ο όρος δημοσιεύθηκε στο νόμο λεξικό νομικών όρων του Wharton's.  Η φεμινίστρια συγγραφέας Ντιάνα Ε.Χ. Ράσελ (Diana EH Russell) ήταν το πρώτο πρόσωπο που καθόρισε και διέδωσε αυτόν τον όρο στη σύγχρονη εποχή, το 1976. Ορίζει τη λέξη ως «τη δολοφονία γυναικών από άντρες επειδή είναι γυναίκες». Άλλες φεμινίστριες δίνουν έμφαση στην πρόθεση ή τον σκοπό της πράξης που απευθύνεται σε γυναίκες ειδικά επειδή είναι γυναίκες. Άλλοι περιλαμβάνουν και τη θανάτωση γυναικών από γυναίκες. 

Συχνά, αμφισβητείται η αναγκαιότητα ορισμού της δολοφονίας γυναικών χωριστά από τη συνολική ανθρωποκτονία. Η ενδοοικογενειακή βία επηρεάζει 3 στις 10 γυναίκες καθ 'όλη τη διάρκεια της ζωής τους και εκτιμάται ότι το 13,5% των ανθρωποκτονιών συνολικά εμπλέκονται σε στενούς συντρόφους και το ποσοστό αυτό των δολοφονιών είναι έμφυλο. Οι αντίπαλοι υποστηρίζουν ότι, δεδομένου ότι πάνω από το 80% όλων των θυμάτων δολοφονίας είναι άνδρες, ο όρος δίνει μεγάλη έμφαση στη λιγότερο επικρατούσα δολοφονία γυναικών. Ωστόσο, ένας σύντροφος είναι υπεύθυνος στο 40% περίπου των ανθρωποκτονιών με θύμα γυναίκα, σε σύγκριση με το 6% της ευθύνης των συντρόφων σε ανθρωποκτονίες που αφορούν άντρα ως θύμα. Η μελέτη της γυναικοκτονίας αποτελεί κοινωνική πρόκληση.

Παραπομπές

εξωτερικοί σύνδεσμοι 

 "Female Genocide in India" in Intersections: Gender and Sexuality in Asia and the Pacific Issue 22, October 2009

Βία εις βάρος γυναικών
Μαργαρίτι Θεσπρωτίας

Το Μαργαρίτι είναι χωριό της Περιφερειακής Ενότητας Θεσπρωτίας και ανήκει στην Περιφέρεια Ηπείρου. Διοικητικά ως Κοινότητα Μαργαριτίου, υπάγεται διοικητικά στη Δημοτική Ενότητα Μαργαριτίου, του Δήμου Ηγουμενίτσας. Βρίσκεται σε υψόμετρο 171 μέτρων και ο πληθυσμός του είναι 679 κάτοικοι, σύμφωνα με την Απογραφή του 2011.

Ιστορία 
Το Μαργαρίτι απέχει 25 χλμ. από την Ηγουμενίτσα, είναι χτισμένο κοντά στην περιοχή της Αρχαίας Ελεάτιδας και βρίσκεται ανάμεσα στην Παραμυθιά, την Πάργα και τον ποταμό Αχέροντα. Το χωριό αυτό πέραν της φυσικής του ομορφιάς, έχει αξιόλογο ιστορικό παρελθόν, που μαρτυρούν το κάστρο, ο μιναρές στην Καταβόθρα, τα παλιά αρχοντικά και τα εξωκλήσσια.

Το Μαργαρίτι ιδρύθηκε γύρω στο 1430 από τους Ενετούς. Οι πρώτοι κάτοικοί του ήταν χριστιανοί, αλλά μετά την κατάρρευση της Βυζαντινής Αυτοκρατορίας και την εγκαθίδρυση  των Οθωμανών, οι περισσότεροι από αυτούς εξισλαμίστηκαν. Σε αντάλλαγμα για το γκρέμισμα των καμπαναριών και την κατασκευή μιναρέδων, μετατράπηκαν σε τσιφλικάδες, καθώς έγιναν κάτοχοι εύφορων πεδιάδων. Με αυτόν τον τρόπο η εξουσία του χωριού, πέρασε σταδιακά σε αγάδες. Το Μαργαρίτι κατέστη και πάλι χριστιανικό στις αρχές του 20ού αιώνα, αλλά οι αγάδες κατάφεραν να διατηρήσουν την εξουσία τους έως και το Β’ Παγκόσμιο πόλεμο.

Κάστρο 
Στη νότια πλευρά του Μαργαριτίου, υπάρχει κάστρο σε λόφο που δεσπόζει στην περιοχή. Πρόκειται για οθωμανικό κάστρο, σε θέση όπου προϋπήρχε Βυζαντινό φρούριο, που κατελήφθη για λίγο από τους Ενετούς, μετά από μια μάχη που άφησε εποχή. Το κάστρο άρχισε να κατασκευάζεται από τους Τούρκους το 1549, επάνω στα ερείπια προϋπάρχοντος αρχαίου οχυρού και καταστράφηκε από τους Ενετούς το 1571.

Το κάστρο πρέπει να ανακατασκευάστηκε ριζικά, περίπου έναν αιώνα μετά την κατασκευή του, στο δεύτερο μισό του 17ου, ή στις αρχές του 18ου αιώνα. Σε αυτή τη φάση, πρέπει να  επιχωματώθηκαν εσωτερικά, οι αυλές και οι προμαχώνες και να μετακινήθηκε η πύλη.

Το κάστρο του Μαργαριτίου, στην περίοδο του Αλή πασά, το 1818, επισκευάστηκε από τους Τούρκους και χρησιμοποιήθηκε σαν ορμητήριο κατά της Πάργας. Αργότερα χρησίμευσε και σαν φυλακή. Οι φυλακές του κάστρου Μαργαριτίου, ήταν γνωστές για τις σκληρές συνθήκες διαβίωσης των κρατουμένων και αναφέρονταν ως «Φυλακές Κούτσουρο».

Έως το 1911 το φρούριο του Μαργαριτίου, χρησίμευε ως στρατώνας του τούρκικου στρατού, έδρα του στρατιωτικού διοικητή της περιοχής και ως φυλακές για τους βαρυποινίτες και τους επαναστάτες Έλληνες.

Διοικητικές μεταβολές 
Ο οικισμός Μαργαρίτι στις 14-08-1919, ορίζεται έδρα της Κοινότητας Μαργαριτίου Πρεβέζης. Στις 01-04-1937, αποσπάται από το Νομό Πρεβέζης και υπάγεται στο Νομό Θεσπρωτίας. Στις 04-12-1997, το Μαργαρίτι ορίζεται έδρα του Δήμου Μαργαριτίου και στις 07-06-2010 προσαρτάται στο Δήμο Ηγουμενίτσας.

Το Μαργαρίτι είναι έδρα της Κοινότητας Μαργαριτίου και της Δημοτικής Ενότητας Μαργαριτίου. Ενοριακό Ναό έχει τον Άγιο Βασίλειο και εκκλησιαστικά ανήκει στην Ιερά Μητρόπολη Παραμυθίας, Φιλιατών, Γηρομερίου και Πάργας.

Παραπομπές

Χάρτης περιοχής 

Χωριά του νομού Θεσπρωτίας
Δήμος Ηγουμενίτσας
Το Δεκαήμερο

Το Δεκαήμερο (ιταλικά: Decameron), γνωστό και ως η Ανθρώπινη κωμωδία (l'Umana commedia) είναι μια συλλογή ιστοριών από τον Ιταλό συγγραφέα του 14ου αιώνα Βοκάκιο. Το βιβλίο περιλαμβάνει 100 ιστορίες που λέει μια ομάδα αποτελούμενη από εφτά νέες γυναίκες και τρεις νέους άντρες οι οποίοι έχουν βρει καταφύγιο σε μία απομονωμένη βίλα λίγο έξω από τη Φλωρεντία ώστε να γλυτώσουν από τον Μαύρο Θάνατο, η οποία μαστίζει την πόλη. Ο Βοκάκιος πιθανότατα συνέλαβε την ιδέα για το Δεκαήμερο λίγο μετά την επιδημία του 1348 και το είχε ολοκληρώσει το 1353. Οι διάφορες ιστορίες αγάπης που αναφέρονται στο Δεκαήμερο κυμαίνονται από ερωτικές μέχρι τραγικές. Ιστορίες χαρίσματος, αστείων και μαθημάτων ζωής συνθέτουν το μωσαϊκό του βιβλίου. Πέρα από την λογοτεχνική του αξία και την ευρεία επιρροή που άσκησε (π.χ. Οι ιστορίες του Καντέρμπουρι, του Τζέφρι Τσόσερ), το Δεκαήμερο αποτελεί παράλληλα καταγραφή της ζωής της εποχής. Είναι γραμμένο στην καθομιλουμένη φλωρεντινή γλώσσα και θεωρείται αριστούργημα του κλασικού πρώιμου ιταλικού πεζού λόγου.

Παραπομπές 

Μεσαιωνική ιταλική λογοτεχνία
Διήγημα